Byrettens afgørelse ændres således, at advokat tilkendes yderligere i salær, samt kørselsgodtgørelse og dækning af udlæg for brobizz
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

Vestre Landsrets 3. afdeling holdt den 7. juni 2019 kl. 10.45 møde på tingstedet i Viborg.

Som dommere fungerede landsdommerne Hans-Jørgen Nymark Beck, Lisbeth Parbo og

Mathias Staugaard Nielsen (kst.).

V.L. S – 0996 – 19

Advokat Christian Bjerrehuus   

kærer afgørelse om salær i sagen

Anklagemyndigheden

mod

Tiltalte

Fremlagte bilag:

− kæreskrift med bilag

− brev af 7. maj 2019 fra Retten i Sønderborg med bilag

− udskrift af retsbogen  

− kærereplik.

Den 1. april 2019 har byretten fastsat salæret til den beskikkede forsvarer, advokat Christi-an

Bjerrehuus, til 6.765 kr. med tillæg af moms.   

Kendelsen er kæret af advokat Christian Bjerrehuus med påstand om, at han tilkendes

yderligere salær på 2.632,50 kr. + moms for et gennemført arrestbesøg og godtgørelse for

rejseudgifter i forbindelse med hovedforhandlingen med 6.600 kr. + moms i salær for rej-

setid, 2.345 kr. + moms i kørselsgodtgørelse og 380 kr. for udlæg til brobizz. Han har end-

videre påstået salæret forhøjet med et beløb på 980 kr. + moms, som byretten har fratruk-ket

salæret i medfør af retsplejelovens § 741, stk. 2, under henvisning til, at et tilsvarende beløb

er tilkendt den tidligere beskikkede forsvarer som ekspeditionssalær. Advokat Chri-stian

Bjerrehus har til støtte for påstanden navnlig anført, at det er en del af en forsvarers

almindelige og forsvarlige varetagelse af en varetægtsfængslets klients interesser, at for-

svareren holder et møde med klienten i arresten med henblik på at gennemgå sagen og til-

rettelægge forsvaret. Han skal derfor tilkendes salær for det afholdte arrestbesøg. Arrestbe-



/

- 2 -

søgets varighed blev forlænget med 45 minutters ventetid på grund af arrestens forhold, og

dette skal også honoreres, jf. TfK 2018.905/1. Da rejsetiden og øvrige transportudgifter i

forbindelse med hovedforhandlingen ikke overstiger den rejsetid og kørselsgodtgørelse mv.,

som ville tilkomme en lokal beskikket forsvarer i anledning af et arrestbesøg, skal han også

tillægges godtgørelse og salær for denne del. Endelig udgør det tilkendte ekspediti-onssalær

på 980 kr. + moms til den tidligere beskikkede forsvarer ikke salær for et egent-ligt udført

arbejde med sagen – herunder med forberedelse af sagen – hvorfor salærbe-grænsningen i §

741, stk. 2, ikke er anvendelig.

Byretten har i brevet af 7. maj 2019 redegjort for sin salærfastsættelse.

Landsretten afsagde

K e n d e l s e:

Der tilkommer forsvareren et vederlag, herunder godtgørelse for rejseudgifter, som forsva-

reren med føje har haft i forbindelse med hvervet, jf. retsplejelovens § 741, stk. 1. Hvis

tiltalte er varetægtsfængslet, anses forsvarerens afholdelse af et møde med tiltalte i almin-

delighed for begrundet i varetagelsen af hvervet som forsvarer og vil derfor skulle honore-

res i overensstemmelse med de vejledende salærtakster. Advokat Christian Bjerrehuus til-

lægges derfor 2.632,50 kr. + moms i yderligere salær for arrestbesøget i Vestre Fængsel den

28. marts 2019, der efter det oplyste blev forlænget med 45 minutter som følge af ar-

resthusets forhold.   

Det følger af retsplejelovens § 741, stk. 1, jf. 334, stk. 3, at advokat Christian Bjerrehuus –

medmindre retten bestemmer andet – ikke er berettiget til godtgørelse for rejseudgifter ud

over, hvad en lokal advokat vil være berettiget til. Bestemmelsen blev indsat ved lov nr. 714

af 8. juni 2018 om ændring af retsplejeloven (Nedbringelse af sagsbehandlingstiden i

straffesager). Det følger af bestemmelsens forarbejder, at der ikke ved lovændringen er

tilsigtet ændringer med hensyn til, i hvilket omfang retten i konkrete sager bestemmer, at

statskassen skal godtgøre advokaten rejseudgifter. Videre følger af forarbejderne, at i det

omfang retten efter gældende praksis ville undlade at tage et rejseforbehold, skal retten

fremover i samme omfang i medfør af § 334, stk. 3, bestemme, at der tilkommer den på-



/

- 3 -

gældende advokat godtgørelse for rejseudgifter ud over, hvad en advokat, der er antaget ved

den pågældende ret, ville være berettiget til.   

Rejseudgifterne inklusive vederlag for rejsetid i forbindelse med et arrestbesøg i Vestre

Fængsel ville for en advokat med kontor i Sønderborg svare til de rejseudgifter, som advo-

kat Christian Bjerrehuus har opgjort i forbindelse med sin deltagelse i hovedforhandlingen.

Rejseudgifterne i forbindelse med advokat Christian Bjerrehuu s’ varetagelse af hverve t

som forsvarer overstiger således ikke de samlede forsvarerudgifter, hvis hvervet havde været

varetaget af en lokal advokat. Advokat Christian Bjerrehuus skal derfor have godt-gjort sine

rejseudgifter med 6.600 kr. + moms for rejsetid, 2.345 kr. + moms i kørselsgodt-gørelse og

380 kr. i udlæg for brobizz.   

Det fremgår af byrettens retsbog af 26. marts 2019, at beskikkelsen af advokat Christian

Bjerrehuus er omfattet af retsplejelovens § 741, stk. 2, om salærbegrænsning ved ombe-

skikkelse. Byretten har fastsat salæret til den tidligere beskikkede forsvarer, Advokat, til 980

kr. + moms. Advokat blev beskikket, efter at tiltalte havde haft lejlighed til selv at vælge sin

forsvarer. Landsretten tiltræder på denne baggrund, at advokat Christian Bjerrehu us’ salær

skal reduceres med et beløb svarende til det salær, som er tillagt den tidligere beskikkede

forsvarer.   

Landsretten tager i det anførte omfang advokat Christian Bjerrehu us’ påstand til følge, så -

ledes at det salær, som byretten har fastsat, forhøjes med 9.232,50 kr. + moms, og at han

tilkendes 2.345 kr. + moms i kørselsgodtgørelse og 380 kr. i udlæg for brobizz.   

T h i   b e s t e m m e s:

Byrettens afgørelse ændres således, at advokat Christian Bjerrehuus tilkendes yderligere

9.232,50 kr. + moms i salær, 2.345 kr. + moms i kørselsgodtgørelse og 380 kr. i udlæg for

brobizz.   

Sagen sluttet.

Hans-Jørgen Nymark Beck



/





/